הטירה הייתה חשופה לירי תותחים מהגבעה שלמעלה וזה מצביע על תאריך מוקדם להקמתה של הטירה כאשר ירי התותחים נעשה מאוחר יותר. ב-1803, הציע עלי פאשא את הטירה והנמל לצי המלכותי. באותה תקופה, בטירה היו רק 4 או 5 תותחים המרמזים שעלי פאשא לא ראה את המבצר כחשוב עבורו. ב-1804, ויליאם מרטין ליק ביקר בטירה וציין כי היו 10 שומרים, כנסייה ו-2 קליברים במשקל של 4 ק"ג. ב-1806, דייוח פרנסואה פוקוויל כי:
לאורך ההיסטורה שלה, הטירה לא מילאה תפקיד צבאי משמעותי. משנות ה-30 של המאה ה-20, הטירה שומשה כבית כלא, בעיקר להעביר מתנגדים פוליטיים של המלך האלבני זוגו הראשון או עיתונאים שביצעו עבירות עיתונאיות. האסירים המפורסמים ביותר שנכלאו בטירה הם ההיסטוריונים האלבנים, רג'פ קראסניצ'י ותייר זבלני . הטירה הוכרזה כאנדרטה מוגנת ב-1948, אך משנות ה-50 של המאה ה-20 עד ל-1996, בזמן המלחמה הקרה, היא הפכה לאזור צבאי סגור לחלוטין בשל בסיס צוללות סובייטי וסיני שנבנה בחלקו הצפוני של המפרץ, וצריפים צבאיים שנבנו גם בחצי האי בו נמצאת הטירה.
מאז העשור הראשון של המאה ה-21, מספר משקיעים התעניינו בטירה ורצו לבנות אכסניה או קזינו בטירה. אף על פי שתוכניות אלו לעולם לא יצאו לפועל, ב-2010, נבנתה מתחת לטירה מרינת סירות מנוע ויאכטות קטנות. בנוסף, בטירה מתקיימים לעיתים קרובות קונצרטים למוזיקה קלאסית.
פנורמוס
המצודה על אי השודדים
טירת עלי פאשא מטפלנה
MrBeast
ג'יימס סטיבן 'ג'ימי' דונלדסון (באנגלית: James Steven Donaldson; נולד ב-7 במאי 1998), ידוע יותר בכינויו MrBeast, הוא יוטיובר ופילנתרופ אמריקאי. הוא שותף להקמת המיזמים Team Trees ו-Team Seas, ובעל רשת המסעדות "MrBeast Burger" וחברת השוקולד "שמוליק בע"ם"
חיים אישיים.
דונלדסון נולד ב־7 במאי 1998. הוא מתגורר בגרינוויל, קרוליינה הצפונית, וסיים את לימודיו באקדמיה בשנת 2016. על פי מגזין "ניוזוויק", דונלדסון נשר מהקולג' כדי להמשיך בקריירה במשרה מלאה כיוטיובר. יש לו אח גדול בשם סי ג'יי דונלדסון, שבבעלותו ערוץ יוטיוב בשם "MrBro", שם הוא מפרסם תוכן דומה מאוד לתוכן של דונלדסון. באפריל 2015, בסרטון שכותרתו "My Problems" דונלדסון הצהיר שהוא סובל ממחלת קרוהן.
קריירת היוטיוב.
היסטוריה.
דונלדסון החל לפרסם סרטונים ליוטיוב בשנת 2012 בגיל 13, תחת הכינוי "MrBeast6000". תוכן הסרטונים הראשונים שלו היו על משחקים וסרטונים שהראו את עושרם של יוטיוברים אחרים. עם זאת, ערוץ היוטיוב שלו נותר אנונימי ובממוצע היו לו כאלף צפיות לכל סרטון עד שהוא פרסם את הסרטון "לספור עד 100,000" בשנת 2017, שנצפה עשרות אלפי פעמים תוך מספר ימים ספורים בלבד. ב-28 ביולי 2022, דונלדסון הפך להיות היוטיובר העצמאי השני אי פעם שמגיע (אחרי פיודיפאי) ל-100 מיליון מנויים, בעוד מספר הצפיות עומד על כ-16.6 מיליארד צפיות ביוטיוב.
תוכן וסגנון.
הסרטונים של דונלדסון כוללים בדרך כלל פעלולים יקרים ולעיתים קרובות הוא יוצר סרטונים על תרומת מאות אלפי דולרים לסטרימרים של Twitch.tv, ורבים מהסרטונים האלה ממומנים (אם כי הוא תרם ללא חסות בעבר).
בינואר 2017, פרסם דונלדסון סרטון של כמעט 24 שעות בו הוא סופר עד 100,000 והוא לקח 44 שעות, כאשר חלקים מסוימים מועברים בהילוך מהיר כדי "לשמור על הסרטון פחות מ-24 שעות". הסרטון שהעלה לאחר מכן שכותרתו "לספור עד 200,000" הועלה בחודש העוקב. לטענת דונלדסון, גם את הסרטון החדש היה צריך לזרז מכיוון לא ניתן להעלות סרטון בן 55 שעות ליוטיוב. בסרטונים אחרים, דונלדסון ניסה לשבור זכוכית באמצעות מאה מגפונים, צפה בצבע יבש במשך שעה, ניסה להישאר מתחת למים למשך 24 שעות (אך נכשל בגלל בעיות בריאותיות), ניסה ללא הצלחה לסובב ספינר יום שלם, אם כי הצילומים נעלמו. בדצמבר 2019 דונלדסון העלה סרטון אשר כולל ארבעה אנשים ומציג תיבה מלאה במיליון דולר והאחרון שנשאר לגעת בתיבה זוכה בכסף, הוא קנה כרטיסי לוטו בשווי מיליון דולר ובכסף שהרויח מהם (כ-750,000 דולר) הוא קנה אי פרטי ולבסוף הביא אותו לאחד מחבריו. הוא נשאר 24 שעות בסליים, היה קבור חי במשך 50 שעות ועוד.
בנובמבר 2021 דונלדסון העלה סרטון בו הוא יוצר את הסדרה "משחק הדיונון" מחדש, בסרטון התמודדו 456 אנשים שניסו להתחרות על סכום של 456,000$, המטרה הייתה לנצח את כל המשחקים ומי שנפסל - מודח, הסרטון צבר תאוצה וכבר ב24 שעות הראשונות היו לו 42 מיליון צפיות, זהו שיא של הכי הרבה צפיות ב24 שעות לסרטון שהוא לא מוזיקה, נכון ל-23.12.2021 לסרטון יש 181 מיליון צפיות ו12 מיליון לייקים, כמו כן, זהו הסרטון הנצפה ביותר בערוץ של דנלדסון. בסרטון הושקעו כ-3.5 מיליון דולרים, דונלדסון עלה מסרטון זה כמעט 10 מיליון מנויים.
לדונלדסון ערוצים משניים, בהם ערוץ גיימינג, ערוץ שבו הוא מגיב על כל מיני סרטונים, וערוץ שדרכו הוא מנסה להשיג מספיק כסף כדי שהוא יוכל לתרום לנזקקים בכל רחבי ארצות הברית.
Team Trees.
ב־25 באוקטובר 2019, יצרו דונלדסון ומהנדס נאס"א לשעבר והיוטיובר מארק רובר אירוע לגיוס תרומות שיתופי ביוטיוב בשם #TeamTrees. מטרת פרויקט זה הייתה לגייס 20 מיליון דולר עבור עמותה אשר עוסקת בשתילת עצים עד ה־1 בינואר 2020 ולשתול עצים לא יאוחר מדצמבר 2022. בתמורה, הארגון היה שותל עץ אחד עבור כל דולר שגויס. יוטיוברים בולטים עזרו להביא תשומת לב רבה לאירוע הזה. העמותה התחילה לשתול את העצים בינואר 2020 בפארקים הלאומיים של ארצות הברית. ב24 שעות הראשונות של הפרויקט, נתרמו כמעט 4 מיליון דולר. ב-19 בדצמבר של אותה שנה, עלה הפרויקט על המטרה בסך 20,000,000 דולר. ונכון ל־27 במאי 2020, הפרויקט הגיע ליותר מ־22 מיליון דולר. הפרויקט קיבל גם תרומות גדולות ממנהלי התאגידים ג'ק דורסי, סוזן ווייציצקי ואילון מאסק.
Team Seas.
ב-29 באוקטובר 2021, בשיתוף נוסף עם מארק רובר, הוא יצר עוד אירוע תרומות כמו Team Trees, הפעם עם המטרה לנקות 30 מיליון פאונד של זבל מהאוקיינוס.
בפרויקט כל תרומת דולר מנקה כפאונד אחד (0.45 ק"ג) של זבל מהאוקיינוס.
מסעדנות.
לקראת שנת 2021 הקים דונלדסון רשת מסעדות בשם "MrBeast Burger", שטען שינסה להפוך לבין לאומית.
עיסא נח'לה
עיסא נח'לה (בערבית: عيسى نخله; 1915–2003) היה ערבי-פלסטיני, שכיהן כנציג הליגה הערבית בארגנטינה, מנהל המשלחת הפלסטינית-ערבית לאו"ם ויועץ משפטי לקונגרס האסלאמי העולמי. ממקורבי המופתי אמין אל-חוסייני. נציג קבוע של הוועד הערבי העליון.
ביוגרפיה.
נולד בארץ ישראל למשפחה נוצרית. למד באוניברסיטת לונדון והוסמך בלונדון כעורך דין.
פעיל בתסיסה של שנאה אנטי-יהודית והאדרת גרמניה הנאצית בארגנטינה בשנות החמישים, כמו באמצעות פרסום גליונו "אמריקה והמזרח" (בספרדית "America y Oriente"). בקשרים הדוקים עם עורך 'העולם הערבי' (Mundo Arabe) שבצ'ילה, שנאסר על ידי בעלות הברית במהלך המלחמה והודיעו שייאסר שוב בשנת 1949 על ידי כלי תקשורת מובילים שם עקב הסתה.
תחת פעילותו ב"משלחת הפלסטינית", קו הדואר שלה שימש לדואר חומר לפרסום נאו-נאצי שנשא קודם לכן את הכותרת: "אדולף היטלר, ג'ורג' וושינגטון של אירופה".
עיסא יצר קשרים עם קבוצות גזעניות בארצות הברית: מדיווח הליגה נגד השמצה ב-1965, עיסא נח'לה נאם בפני קבוצות אנטישמיות.
בשנת 1967, זמן קצר לפני פרוץ מלחמת ששת הימים, הוא נסע לנאום באירוע של גזענים לבנים בארצות הברית. במאי 1970 הוא פרסם מאמר בכתב עת אנטישמי בשם common sens שחזר לרעיונות שהופצו על ידי הנאצים כי מלחמת העולם השנייה היא קונספירציה יהודית והאשים את היהודים במלחמה.
לאחר רצח רוברט קנדי ב-1968 על ידי סירחאן סירחאן, ערבי נוצרי יליד ירושלים, היה יועץ לעורך דינו של סירחאן, אמיל זולא ברמן, וישב לצידו במשך שלושה שבועות במשפט. הוא ניסה להפוך את המשפט לבמה להצגת בעיית הפליטים הפלסטינים, אך פרקליטו של סירחאן התנגד.
בנאום באו"ם בנובמבר 1972 הכחיש את השואה ומות היהודים בכלל.
בשנות השמונים נאם בכינוס של מכחישי השואה מטעם הקונגרס המוסלמי ופרסם מאמר הכחשה בפרסום שלהם; כתב עבור קבוצות גזעניות שונות.
בכנס של פדרציית האגודות האיסלמיות של ארצות הברית וקנדה שנערך באוגוסט 1984 בדטרויט נשא נאום ובו שיבח את האנטישמי האב צ'ארלס קוגלין, (Charles Coughlin 1891-1979) שפעל באזור כמו גם את דברי התעמולה האנטישמית שהנרי פורד הפיץ משם וספרו האנטישמי "היהודי הבינלאומי". הוא הצביע על מיעוט המשתתפים בכנס והיעדר חברי קונגרס לעומת המתרחש בכנסים של תומכי ישראל.
קריים מיניסטר
חלצ
חלצ - עמותת יחידות האיתור והחילוץ הישראליות היא עמותה המאחדת את יחידות החילוץ הפועלות בישראל, ומסייעת להן בפעילותן.
היסטוריה.
בישראל קיימות 14 יחידות חילוץ אזוריות, המספקות מענה באירועי חירום הדורשים חילוץ וסיוע. היחידות פרוסות על פני כל ישראל, ופועלות לאיתור, חילוץ, הגשת טיפול רפואי ופינוי הנפגעים. הפעלתן נעשית באמצעות כוחות הביטחון והרשויות המעורבות בפעילות, ופועלים בהן כ־700 מחלצים בהתנדבות מלאה.
בשנת 1986 הוקמה עמותת חלצ מתוך מטרה לרכז את היחידות תחת קורת גג אחת ולעזור להן לבצע את משימותיהן ביעילות ובמקצועיות.
מטרות העמותה.
מטרות העמותה הן:
פעילות.
יחידות החילוץ בישראל ממומנות באופן חלקי דרך משטרת ישראל, והעמותה מגייסת עבורן אמצעים נוספים, ומספקת להן ציוד מתקדם כמו מערכות קשר, מערכות איתור וכלי חילוץ, על מנת שהיחידות תוכלנה לבצע את משימתן במהירות ויעילות מרבית.
כמו כן, מקיימת העמותה ימי הכשרה וריענון למתנדבים ביחידות.